ร้านนี้อยู่ตรงประตูท่าแพเลยค่ะ อยู่ชั้นล่างของโรงแรม  Hotel m ติดกับเบอเกอร์คิง
ส่วนมากคนไทยไม่กินค่ะ เพราะราคาสุดโหดเมื่อเทียบกับปริมาณ ส่วนมากมีแต่ชาวต่างชาติ
มีทั้งอาหารหลากหลายรูปแบบ และเบเกอรี่ เครื่องดื่มร้อน เย็น
ในร้านบรรยากาศดีมาก แอร์เย็นเหมือนอยู่ขั้วโลกเหนือ ทำให้ไม่ค่อยอยากนั่งนานๆ
แต่ที่นั่งเยอะดี ร้านดูสะอาดสะอ้าน พนักงานก็น่ารัก บริการลูกค้าดี
แล้วก็มีโซนนอกร้านให้นั่งด้วย มองไปฝั่งตรงข้ามจะเห็นประตูท่าแพพอดี
มีเมนูหลากหลายมาก ไม่ว่าจะเป็นเบอเกอร์ สลัด แซนวิซ สเต๊ก ข้าวต้ม (ถ้วยละ 135 บาท !) ฯลฯ
แล้วก็เครื่องดื่มร้อนเย็น กาแฟ น้ำผลไม้ แล้วก็มีโกโก้ร้อน ที่เค้าว่ากันว่าอร่อย (มีมาชเมลโลแถมด้วย )
มีเบอเกอรี่ เค้ก อยู่ในตู้ สามารถเลือกได้ตามใจเลยค่ะ
รสชาติเราว่าไม่ถึงกับอร่อย แต่ก็พอทานได้
ปริมาณนี่น้อยสุดๆ ไม่อิ่มแน่นอนค่ะ อาจจะแค่ทานเล่นชิวๆ
มาตอนดึกๆนี่บรรยากาศดีมาก